2. ลักษณะการประกอบธุรกิจ

1.  บริษัทฯ และพัฒนาการที่สำคัญ

บริษัทฯ ก่อตั้งขึ้นเมื่อวันที่ 12 พฤศจิกายน 2530 ด้วยทุนจดทะเบียนเริ่มแรก 5,000,000 บาท
ในชื่อ บริษัท ออนป้า อินเตอร์เนชั่นแนล จำกัด ต่อมา ในปี 2537 ได้ทำการแปรสภาพเป็น บริษัท
ออนป้า อินเตอร์เนชั่นแนล จำกัด (มหาชน) เพื่อเข้าจดทะเบียนในตลาดหลักทรัพย์แห่งประเทศไทย
ที่ผ่านมา บริษัทฯ มีการเปลี่ยนชื่อหลายครั้ง เพื่อให้มีความเหมาะสม
และสอดคล้องกับลักษณะที่ดำเนินธุรกิจ โดยเมื่อวันที่ 18 กันยายน 2549
โดยการอนุมัติของที่ประชุมวิสามัญผู้ถือหุ้นครั้งที่ 1/2549 มีมติให้เปลี่ยนชื่อบริษัทฯเป็น บริษัท ไลฟ์
อินคอร์ปอเรชั่น จำกัด (มหาชน) และทำการจดทะเบียนกับกระทรวงพาณิชย์แล้วเสร็จ เมื่อวันที่ 26
กันยายน 2549

ที่ผ่านมา บริษัทฯ มีการเพิ่มทุนจดทะเบียน และลดทุนจดทะเบียน
เพื่อให้ขนาดของกิจการมีความเหมาะสมในการดำเนินธุรกิจในขณะนั้น ครั้งล่าสุดในปี 2549 บริษัทฯ
มีการลดทุนจดทะเบียนในส่วนที่ยังไม่มีการจัดสรร, ลดทุนจดทะเบียน
โดยการลดจำนวนหุ้นสามัญที่ออกและเรียกชำระแล้ว เพื่อล้างบัญชีส่วนต่ำมูลค่าหุ้น
และลดผลขาดทุนสะสมออก ต่อมาในปีเดียวกัน ได้ทำการเพิ่มทุนจดทะเบียน เป็น 460,000,000
บาท ซึ่งได้ดำเนินการแล้วเสร็จในเดือนกุมภาพันธ์ 2550

บริษัทฯ มีการเปลี่ยนแปลงมูลค่าที่ตราไว้จากมูลค่าหุ้นละ 1 บาท เป็น 0.10 บาท
โดยการเพิ่มจำนวนหุ้นจาก 460,000,000 หุ้น เป็น 4,600,000,000 หุ้น
โดยยังคงมีจำนวนทุนจดทะเบียนเท่าเดิม คือ 460,000,000 บาท
การดำเนินการเปลี่ยนแปลงมูลค่าที่ตราไว้ดังกล่าว ดำเนินการแล้วเสร็จ
และสามารถซื้อขายในมูลค่าที่ตราไว้ดังกล่าวในตลาดหลักทรัพย์แห่งประเทศไทย ตั้งแต่วันที่ 28
ธันวาคม 2550

ช่วงปี 2550 ที่ผ่านมา บริษัทฯ มีการจำหน่ายเงินลงทุนในบริษัท แชนแนล (วี) ไทยแลนด์ จำกัด
คืนให้กับผู้ร่วมลงทุนเดิมรายอื่น เพื่อเป็นการลดความซ้ำซ้อนในการดำเนินธุรกิจลง อย่างไรก็ดี
บริษัทฯมีการร่วมทุนกับกลุ่มพันธมิตรใหม่ ๆ เพิ่มเติมเช่นกัน เช่น
การร่วมทุนโดยการซื้อหุ้นเพิ่มทุนในบริษัท แอ็กทีฟมีเดีย (ไทยแลนด์) จำกัด
ซึ่งเป็นบริษัทย่อยของบริษัทนับตั้งแต่ปี 2550, การร่วมจัดตั้ง บริษัท ฟิวเจอร์ ไลฟ์ เทเลวิชั่น จำกัด
ซึ่งต่อมาได้ดำเนินการจดทะเบียนแล้วเสร็จในเดือนกุมภาพันธ์ 2551
ซึ่งจะเป็นบริษัทย่อยแห่งใหม่ของบริษัทในปี 2551
และการร่วมกับพันธมิตรในการลงทุนสร้างภาพยนตร์ในนาม “ไลฟ์ฟิล์ม (LIVE FILM)”
ซึ่งถือเป็นหน่วยธุรกิจของบริษัทฯ

2. ภาพรวมของการประกอบธุรกิจ

บริษัทฯประกอบธุรกิจบันเทิงและสื่อโฆษณา โดยมีธุรกิจหลักแบ่งออกเป็น 6 ประเภท ได้แก่

1. ธุรกิจสื่อวิทยุกระจายเสียง

2. ธุรกิจผลิตรายการบันเทิงสำหรับโทรทัศน์ระบบบอกรับสมาชิก
3. ธุรกิจภาพยนตร์ 
4. ธุรกิจรับจ้างโฆษณา ทำป้ายโฆษณา และให้เช่าป้ายโฆษณา
5. ธุรกิจนำเข้าและให้บริการด้านไอทีซิเคียวริตี้
6. ธุรกิจการจัดแสดงและบริหารศิลปิน

[]

ณ 31 ธันวาคม 2550 บริษัทฯ มีบริษัทย่อยรวม 8 บริษัท ได้แก่

1.  บริษัท ไลฟ์ เรดิโอ จำกัด

  ประเภทธุรกิจ สื่อวิทยุกระจายเสียง สัดส่วนการถือหุ้น 97.5%

2.  บริษัท ไลฟ์ ทีวี จำกัด

  ประเภทธุรกิจ ผลิตรายการบันเทิงสำหรับโทรทัศน์ระบบบอกรับสมาชิก สัดส่วนการถือหุ้น 99.1%

3.  บริษัท ไลฟ์ มีเดีย กรุ๊ป จำกัด

  ประเภทธุรกิจ รับจ้างโฆษณา ทำป้ายโฆษณา และให้เช่าป้ายโฆษณา สัดส่วนการถือหุ้น 99.9%

4.  บริษัท แอ็กทีฟมีเดีย (ไทยแลนด์) จำกัด

  ประเภทธุรกิจ นำเข้าและให้บริการด้านไอทีซิเคียวริตี้ สัดส่วนการถือหุ้น 40%

5.  บริษัท ป๊อบสตาร์ซ แมเนจเมนท์ จำกัด (เดิมชื่อ บริษัท ไรซ์ แอนด์ ชายน์ จำกัด)

  ประเภทธุรกิจ การจัดแสดงและบริหารศิลปิน สัดส่วนการถือหุ้น 99.9%

6.  บริษัท อิน แอนด์ ออน สตูดิโอ จำกัด (ในปี 2550 ไม่มีการประกอบธุรกิจใด ๆ)

  ประเภทธุรกิจ การจัดแสดง สัดส่วนการถือหุ้น 99.9%

7.  บริษัท ดิจิตอล ไร้ท์ พิคเจอร์ จำกัด (มหาชน) (ในปี 2550 ไม่มีการประกอบธุรกิจใด ๆ)

  ประเภทธุรกิจ ผลิตและจำหน่ายสินค้าภาพยนตร์ สัดส่วนการถือหุ้น 99.9%

8.  บริษัท บีเอ็นที มิวสิค แอนด์ พับลิชชิ่ง จำกัด (ในปี 2550 ไม่มีการประกอบธุรกิจใด ๆ)

  ประเภทธุรกิจ ผลิตและจำหน่ายเพลง, นิตยสาร สัดส่วนการถือหุ้น 75%

3. โครงสร้างรายได้ของบริษัท ไลฟ์ อินคอร์ปอเรชั่น จำกัด (มหาชน) และบริษัทย่อย

[]

4. วิสัยทัศน์ในการดำเนินธุรกิจ

บริษัทฯ มีวิสัยทัศน์ในการดำเนินธุรกิจที่สำคัญ คือ ก้าวสู่การเป็นองค์กรด้านสื่อและบันเทิงระดับสากล
ที่ดำเนินงาน พัฒนา ผลิต บริหารลิขสิทธิ์ และเผยแพร่สื่อบันเทิงหลากรูปแบบ ซึ่งรวมถึง ภาพยนตร์
รายการโทรทัศน์ ดนตรี ตลอดจนกิจกรรมการแสดงต่างๆ เพื่อผู้ชมทั่วโลก